NARIADENIE KOMISIE (ES) č. 704/2005
zo 4. mája 2005,
ktorým sa menia a dopĺňajú náležitosti špecifikácie označenia pôvodu uvedeného v prílohe k nariadeniu (ES) č. 1107/96 (Mel de Barroso) (CHOP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (1), najmä na jeho článok 9 a článok 6 ods. 3 a ods. 4 druhú zarážku,
keďže:
(1)
Žiadosť Portugalska o zmenu a doplnenie náležitostí špecifikácie chráneného označenia pôvodu „Mel de Barroso“ zaregistrovaného nariadením Komisie (ES) č. 1107/96 (2), bola v súlade s článkom 6 odsekom 2 nariadenia (EHS) č. 2081/92 uverejnená v Úradnom vestníku Európskej únie (3).
(2)
Komisii nebola oznámená žiadna námietka v zmysle článku 7 nariadenia (EHS) č. 2081/92, tieto zmeny musia byť zaregistrované a uverejnené v Úradnom vestníku Európskej únie,
PRIJALA TOTO NARIADENIE:
Článok 1
Špecifikácia chráneného označenia pôvodu „Mel de Barroso“ sa mení a dopĺňa v súlade s prílohou I k tomuto nariadeniu.
Článok 2
Konsolidovaný zoznam hlavných náležitostí špecifikácie je uvedený v prílohe II k tomuto nariadeniu.
Článok 3
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 4. mája 2005